**HRVATSKA AKADEMSKA I ISTRAŽIVAČKA MREŽA - CARNET**

**10 000 ZAGREB**

**JOSIPA MAROHNIĆA 5**

**ŠIFRA GRADA: 133**

**RKP BROJ: 21852**

**MATIČNI BROJ: 01147820**

**OIB: 58101996540**

**RAZINA: 11**

**RAZDJEL: 080 MINISTARSTVO ZNANOSTI I OBRAZOVANJA**

**ŠIFRA DJELATNOSTI: 6209**

**IBAN: HR1210010051863000160**

**RAZDBOLJE: I. – VI. 2023.**

**Obrazloženje izvršenja financijskog plana Hrvatske akademske istraživačke mreže – CARNET za I-VI 2023. godine**

## 21852 Hrvatska akademska i istraživačka mreža CARNET

Uredbom o Hrvatskoj akademskoj i istraživačkoj mreži CARNET (NN 23/15) definirane su osnovne djelatnosti CARNET-a: razvoj, izgradnja i održavanje računalno-komunikacijske infrastrukture koja će povezivati obrazovne, znanstveno-istraživačke te ostale ustanove po odluci osnivača, međusobno u jedinstveni informacijski sustav, povezivanje CARNET mreže s međunarodnim mrežama, razvoj i izgradnja informacijskih čvorišta i mreža, provedba informatizacije sustava osnovnog i srednjeg obrazovanja, kroz planiranje, razvoj, organizaciju, provedbu i praćenje ključnih aspekata informatizacije, u suradnji s Ministarstvom nadležnim za obrazovanje i znanost, poslovi iz nadležnosti nacionalnog tijela za prevenciju i zaštitu od računalnih ugroza sigurnosti javnih informacijskih sustava u Republici Hrvatskoj, promocija informacijskih tehnologija, ostali poslovi iz područja informacijskih znanosti, pružanje savjeta o računalnoj opremi (hardware), ostale djelatnosti povezane s računalima, izrada i pribavljanje programske opreme (software), izrada i upravljanje bazama podataka, edukacija (obavljanje i organizacija edukativnih djelatnosti), projektiranje i izgradnja u području informacijskih tehnologija, projektiranje telekomunikacijskih sustava. Osiguranje i razvoj napredne informacijsko-komunikacijske infrastrukture za akademsku, istraživačku i obrazovnu zajednicu, uključujući brzu i sigurnu mrežu, raznovrsne sadržaje i usluge. Povezivanje svih hrvatskih akademskih i znanstvenih ustanova te svih osnovnih i srednjih škola u zajedničku komunikacijsku mrežu i na Internet. Izgradnja i održavanje većeg broja servisa koji koriste ovako uspostavljenu mrežnu povezanost.

Pod razvojem informacijsko - komunikacijske infrastrukture podrazumijeva se razvoj sljedećih komponenti infrastrukture: nacionalna obrazovna i istraživačka računalno-komunikacijska mreža, povezivanje na internet, računalno-komunikacijski resursi, informacijski sustavi u obrazovanju i znanosti, sigurno korištenje interneta.

Potencijali informacijsko-komunikacijske tehnologije (IKT) koriste se za unapređenje poslovnih i nastavnih procesa u osnovnim i srednjim školama, s konačnim ciljem stvaranja digitalno zrelih škola, s unaprijeđenim poslovnim i nastavnim procesima, spremnih za bržu prilagodbu obrazovanja tržištu rada, kroz razvoj kompetentnih učenika spremnih za nastavak školovanja ili za kvalitetni ulazak na tržište rada. Razvoj e-škola potaknut će se spajanjem na ultra brzi širokopojasni internet, opremanjem informacijsko-komunikacijskim tehnologijama (IKT), informatizacijom procesa poslovanja, učenja i poučavanja te stručnim usavršavanjem i podrškom ravnateljima, nastavnicima i stručnom osoblju u primjeni IKT-a u nastavi i poslovanju škole. Digitalno kompetentni nastavnici i učenici će u svom svakodnevnom radu koristiti računalnu i mobilnu opremu te obrazovne aplikacije i digitalne nastavne materijale.

S ciljem doprinosa razvoju digitalnog društva i u skladu s ciljevima Strategije obrazovanja, znanosti i tehnologije, CARNET provodi i potiče aktivnosti pripreme nastavnika za korištenje IKT-a u odgojno-obrazovnom procesu te podizanja njihovih digitalnih kompetencija kroz razvoj i provođenje masovnih otvorenih online tečajeva i drugih vrsta online obrazovnih programa, kao i istraživačke intervencije koje za cilj imaju prikupljanje podataka o utjecaju IKT-a na odgojno-obrazovni proces u skladu s definiranim ciljevima i mjerama Strategije obrazovanja, znanosti i tehnologije.

1. **PRIHODI POSLOVANJA**

Ukupni prihodi Hrvatske akademske istraživačke mreže - CARNET u 2023. godini ostvareni su u iznosu od 90.122.112,01 € odnosno na razini od 94,03% plana.

Najznačajnije stavke prihoda poslovanja u smislu izvršenja su sljedeće:

**Izvori financiranja: 56, 57, 58**

**Ekonomska klasifikacija: 63**

6323 Tekuće pomoći od institucija i tijela EU – na stavci tekućih pomoći od institucija i tijela EU ostvareni su prihodi u iznosu od 16.991.381,71. Ukupno izvršenje navedene stavke je povećano u odnosu na isto razdoblje prethodne godine zbog završetka projekt „e-Škole: Razvoj sustava digitalno zrelih škola (II. faza)” i svih planiranih aktivnosti.

6324 Kapitalne pomoći od institucija i tijela EU – na stavci kapitalnih pomoći od institucija i tijela EU ostvareni su prihodi u iznosu od 48.601.663,39 €. Navedeno izvršenje označava značajno povećanje u odnosu na isto razdoblje prethodne godine, a do istog je došlo zbog završetka projekta „e-Škole: Razvoj sustava digitalno zrelih škola (II. faza)” i završetka svih predviđenih aktivnosti većinom u drugoj polovici 2023. godine sukladno rokovima projekta. Osim redovnih aktivnosti koje su predviđene za završnu fazu projekta, navedeno se uglavnom odnosi na učeničke uređaje za školske učionice i digitalne obrazovne sadržaje koji doprinose ostvarivanju odgojno-obrazovnih ishoda pojedinog nastavnog predmeta.

Dio prihoda se također odnosi na projekt “ATTEND - Unaprjeđenje jednakih mogućnosti u obrazovanju za učenike s teškoćama u razvoju”, kojem je svrha unaprjeđenje obrazovanja učenika s teškoćama u razvoju, te je nabavljena asistivna tehnologija kojom su opremljeni centri za odgoj i obrazovanje.

**Izvori financiranja: 11, 12, 43, 61, 63**

**Ekonomska klasifikacija: 65**

6526 Ostali nespomenuti prihodi – na stavci ostalih nespomenutih rashoda ostvareni su prihodi u iznosu od 1.841.941,15 € odnosno na razini 115,85% financijskog plana. Navedeno je relativno u skladu s prihodima u istom razdoblju prethodne godine i u skladu s očekivanjima dinamike ostvarenja prihoda u odnosu na plan s obzirom na promatrani godišnji period.

**Ekonomska klasifikacija: 66**

6631 Tekuće donacije – na ovoj stavci ostvareni su prihodi u iznosu od 221.451,87 €. Najveći dio prihoda odnosi se na projekt GEANT 5-1, koji slijedi kao nastavak projekta GEANT 4-3, u kojem CARNET sudjeluje kao partner uz 37 europskih i 5 nordijskih akademskih i istraživačkih mreža, te GEANT-a kao koordinatora projekta.

**Ekonomska klasifikacija: 67**

6711 Prihodi iz nadležnog proračuna za financiranje rashoda poslovanja – na stavci prihoda iz nadležnog proračuna ostvareni su prihodi u iznosu 12.112.135,45 €. Navedeno je relativno u skladu s prihodima u istom razdoblju prethodne godine imajući na umu ukupno povećanje proračunskih sredstava na razini institucije. Izvršenje na navedenoj stavci je također u skladu s financijskim planom s o obzirom na promatrani godišnji period.

6712 Prihodi iz nadležnog proračuna za financiranje rashoda za nabavu nefinancijske imovine – na stavci su ostvareni prihodi u iznosu 10.122.165,28 €. Došlo je do velikog povećanja u odnosu na izvršenje financijskog plana prethodne godine, a razlog tome bila je činjenica da se sredstava uglavnom odnose na nacionalno sufinanciranje za projekt „e-Škole: Razvoj sustava digitalno zrelih škola (II. faza)” u sklopu kojeg su velike aktivnosti predviđene za drugi dio godine. Većinski se odnose na učeničke uređaje i opremu za školske učinionice kao i razvoj digitalnih obrazovnih sadržaja za efektivnu primjenu te opreme.

1. **RASHODI POSLOVANJA**

Rashodi u ovom kontekstu predstavljaju sredstva koja je Hrvatska akademska istraživačka mreža – CARNET utrošila na ostvarenje aktivnosti utvrđenih financijskim planom. Ukupni rashodi Hrvatske akademske istraživačke mreže - CARNET u prvom polugodištu 2023. godine ostvareni su u iznosu od 93.319.903,79 € odnosno na razini od 94,74 % plana.

Najznačajnije stavke rashoda u smislu izvršenja su sljedeće:

**Izvor financiranja: 11**

**Ekonomska klasifikacija: 31**

3111 Plaće za redovan rad - na stavci plaća za redovan rad ostvareni su rashodi u nominalnom iznosu od 2.726.195,45 € plana što je povećanje u odnosu na isto razdoblje prethodne godine, a razlog tome je zakonsko povećanje plaća.

**Ekonomska klasifikacija: 32**

3231 Usluge telefona, pošte i prijevoza – na stavci usluga telefona, pošte i prijevoza ostvareni su rashodi u nominalnom iznosu od 4.811.414,69 €. Navedeno se uglavnom odnosi na rashode vezane za telekomunikacijske i infrastrukturne poveznice na CARNET mrežu dio koje su ustanove i institucije u Republici Hrvatskoj poput sveučilišta i fakulteti u njihovu sastavu, ostale visokoškolske ustanove, znanstveno-istraživački instituti, osnovne i srednje škole i dr. Navedeno izvršenje je u skladu s očekivanom dinamikom u polugodišnjem periodu.

**Izvor financiranja: 51**

**Ekonomska klasifikacija: 36**

3693 Tekući prijenosi između proračunskih korisnika istog proračuna temeljem prijenosa EU sredstava – na stavci je ostvaren rashod u nominalnom iznosu od 2.178.799,81 € što je na razini 100% financijskog plana. Navedeno predstavlja prvi transfer partnerima za pripremu i provedbu nacionalnog projekta Hrvatska kvantna komunikacijska infrastruktura – CroQCI.

**Ekonomska klasifikacija: 38**

3813 Tekući donacije iz EU sredstava – na stavci je ostvaren rashod u nominalnom iznosu od 524.467,86 € što je na razini 100% financijskog plana. Navedeno predstavlja prvi transfer partnerima za pripremu i provedbu nacionalnog projekta Hrvatska kvantna komunikacijska infrastruktura – CroQCI.

**Izvor financiranja: 58**

**Ekonomska klasifikacija: 36**

3693 Tekući prijenosi između proračunskih korisnika istog proračuna temeljem prijenosa EU sredstava – na stavci je ostvaren rashod u nominalnom iznosu od 2.178.799,81 € što je na razini 100% financijskog plana. Navedeno predstavlja prvi transfer partnerima za pripremu i provedbu nacionalnog projekta Hrvatska kvantna komunikacijska infrastruktura – CroQCI.

**Ekonomska klasifikacija: 38**

3813 Tekući donacije iz EU sredstava – na stavci je ostvaren rashod u nominalnom iznosu od 524.467,86 € što je na razini 100% financijskog plana. Navedeno predstavlja prvi transfer partnerima za pripremu i provedbu nacionalnog projekta Hrvatska kvantna komunikacijska infrastruktura – CroQCI.

**Izvori financiranja: 56**

**Ekonomska klasifikacija: 32**

3232 Usluge tekućeg i investicijskog održavanja – na stavci usluga tekućeg i investicijskog održavanja ostvareni su rashodi u nominalnom iznosu 2.294.948,66 €. Navedeno se odnosi na rashode povezane sa izgradnjom IKT infrastrukture u sklopu projekta „e-Škole: Razvoj sustava digitalno zrelih škola (II. faza)”

3237 Intelektualne i osobne usluge – na ovoj stavci su ostvareni rashodi u iznosu od 4.159.185,11 €, a velikim dijelom se odnose na recenziju i reviziju digitalnih obrazovnih sadržaja – DOS u sklopu projekta „e-Škole: Razvoj sustava digitalno zrelih škola (II. faza)”

* 1. **Rashodi za nabavu nefinancijske imovine**

**Izvor financiranja: 11**

**Ekonomska klasifikacija: 42**

4222 Komunikacijska oprema – na stavci komunikacijske opreme ostvareni su rashodi u nominalnom iznosu od 324.080,59 €. Riječ je o nadogradnji računalno komunikacijske opreme sa novim komponentama, čime se obnavljaju zastarjele i neadekvatne komponente koje su potrebne za funkcioniranje i stabilnost CARNET mreže.

**Izvor financiranja: 56**

**Ekonomska klasifikacija: 41**

4126 – Navedeno izvršenje u iznosu od 7.583.856,88 označava značajno povećanje u odnosu na isto razdoblje prethodne godine, a do istog je došlo zbog završetka projekta „e-Škole: Razvoj sustava digitalno zrelih škola (II. faza)” i završetka svih predviđenih aktivnosti većinom u drugoj polovici 2023. godine sukladno rokovima projekta. Stavka se odnosi na nabavku digitalnih obrazovnih sadržaja koji doprinose ostvarivanju odgojno-obrazovnih ishoda pojedinog nastavnog predmeta.

**Ekonomska klasifikacija: 42**

4221 – Uredska oprema i namještaj – na stavci uredske opreme i namještaja ostvareni su rashodi u iznosu od 24.401.874,00 €. Najveći dio iznosa se odnosi na projekt „e-Škole: Razvoj sustava digitalno zrelih škola (II. faza)” koji se financira iz Europskog fonda za regionalni razvoj. Projekt je dobio produljenje rokova zbog konsolidacije s potrebama škola, odnosno novim brojkama učenika i učionica u novoj školskoj godini kao i usklađivanjima u odnosu na planirana sredstva i kretanja na tržištu koja su bila posljedica COVID-19 pandemije koja je uzrokovala poremećaje na svjetskom tržištu IT opreme i komponenti. U skladu s navedenim, planirane projektne aktivnosti i njihovo izvršenje ostvareni su u drugom dijelu 2023. godine.

Manji dio navedene opreme odnosi se na opremanje visokoobrazovnih ustavnova financiranih iz projekta “Digitalna preobrazba visokog obrazovanja e-Sveučilišta”.

4222 – Komunikacijska oprema – sredstva utrošena za za nabavu komunikacijske opreme iznose 6.302.604,83 i odnose se na aktivnu mrežnu opremu koja je za potrebe ustanova za osnovno i srednjoškolsko obrazovanje nabavljena iz projekta „e-Škole: Razvoj sustava digitalno zrelih škola (II. faza)”

4262 – Ulaganja u računalne programe – izvršenje ove stavke u 2023. godini je iznosilo 5.040.083,41€, riječ je o više različitih sustava koji su se nadograđivali i razvijali za potrebe škola, a neki od njih su Sustav za zaštitu prometa elektroničke pošte škola, Sustav za upravljanje i nadzor školske mreže, nadogradnja sustava Delta, te nadogradnja sustava EMA i Edutorij

**Izvor financiranja: 573**

**Ekonomska klasifikacija: 42**

4221 – Uredska oprema i namještaj – izvšenje je na ovoj stavci iznosilo 711.665,30 €. Sredstva se odnose na nabavku asistivne tehnologije kojom su opremljeni centri za odgoj i obrazovanje, nabavljeni kroz projekt “ATTEND - Unaprjeđenje jednakih mogućnosti u obrazovanju za učenike s teškoćama u razvoju”.

**Izvor financiranja: 581**

**Ekonomska klasifikacija: 42**

4221 – Uredska oprema i namještaj – na stavci uredske opreme i namještaja ostvareni su rashodi u iznosu od 394.537,50 €, a odnosi se na opremanje visokoobrazovnih ustavnova financiranih iz projekta “Digitalna preobrazba visokog obrazovanja e-Sveučilišta”.

U strukturi rashoda po ekonomskoj klasifikaciji vidljivo je da je na nabavu nefinancijske imovine utrošeno 63,14% od ukupnih rashoda, a najvećim dijelom se rashodi odnose na završetak aktivnosti projekta „e-Škole: Razvoj sustava digitalno zrelih škola (II. faza)”, koja je nabavljena za potrebe osnovnog i srednjoškolskog obrazovanja, a udio rashoda za zaposlene iznosi 8,08% ukupnih rashoda.

|  |  |  |  |
| --- | --- | --- | --- |
| **BROJČANA OZNAKA I NAZIV** | | **OSTVARENJE/IZVRŠENJE  01.2023. - 12.2023.** | **Udio vrste rashoda u ukupnim rashodina** |
| **1** | | **5** |  |
|  | **UKUPNI RASHODI** | **93.319.903,79** |  |
| **3** | **Rashodi poslovanja** | **34.396.903,03** | **36,86** |
| 31 | Rashodi za zaposlene | 7.535.704,61 | **8,08** |
| 32 | Materijalni rashodi | 20.852.792,05 | **22,35** |
| 34 | Financijski rashodi | 2.901,34 | **0,00** |
| 35 | Subvencije |  | **0,00** |
| 36 | Pomoći dane u inozemstvo i unutar općeg proračuna | 4.836.926,62 | **5,18** |
| 37 | Naknade građanima i kućanstvima na temelju osiguranja i druge naknade | 25.315,25 | **0,03** |
| 38 | Ostali rashodi | 1.143.263,16 | **1,23** |
| **4** | **Rashodi za nabavu nefinancijske imovine** | **58.923.000,76** | **63,14** |
| 41 | Rashodi za nabavu neproizvedene dugotrajne imovine | 10.535.526,84 | **11,29** |
| 42 | Rashodi za nabavu proizvedene dugotrajne imovine | 48.387.473,92 | **51,85** |

U nastavku je prikazana struktrura izvršenja prihoda i rashoda po izvorima financiranja, i udio u ukpnim prihodima i rashodima, iz čega je razvidno da se CARNET najvećim dijelom financira iz Europskih fondova, a postotak financiranja iz Općih prihoda iznosi 13,78%, dok iz Ostalih Prihoda za posebne namjene tek 2,04%.

|  |  |  |  |
| --- | --- | --- | --- |
| **BROJČANA OZNAKA I NAZIV** | | **OSTVARENJE/IZVRŠENJE  01.2023. - 12.2023.** | **Udio prihoda i rashoda po izvorima financiranja** |
| **1** | | **2** | **3** |
| **UKUPNO PRIHODI** |  | **90.122.112,01** |  |
| 11 | Opći prihodi i primici | 12.416.179,57 | 13,78 |
| 12 | Sredstva učešća za pomoći | 9.796.219,81 | 10,87 |
| 31 | Vlastiti prihodi | 0,00 | 0,00 |
| 43 | Ostali prihodi za posebne namjene | 1.841.941,15 | 2,04 |
| 51 | Pomoći EU | 24.923,26 | 0,03 |
| 52 | Ostale pomoći | 31.373,16 | 0,03 |
| 55 | Refundacije iz pomoći EU | 21.901,35 | 0,02 |
| 56 | Fondovi EU | 58.411.152,43 | 64,81 |
| 57 | Ostali programi EU | 1.669.995,59 | 1,85 |
| 58 | Instrumenti EU nove generacije | 5.686.973,82 | 6,31 |
| 61 | Donacije | 1.602,34 | 0,00 |
| 63 | Inozemne donacije | 219.849,53 | 0,24 |
| **UKUPNO RASHODI** |  | **93.319.903,79** |  |
| 11 | Opći prihodi i primici | 12.416.179,57 | 13,30 |
| 12 | Sredstva učešća za pomoći | 9.796.219,81 | 10,50 |
| 31 | Vlastiti prihodi | 2.971,85 | 0,00 |
| 43 | Ostali prihodi za posebne namjene | 2.094.657,92 | 2,24 |
| 51 | Pomoći EU | 2.944.329,64 | 3,16 |
| 52 | Ostale pomoći | 25.204,41 | 0,03 |
| 55 | Refundacije iz pomoći EU | 21.901,35 | 0,02 |
| 56 | Fondovi EU | 58.411.152,43 | 62,59 |
| 57 | Ostali programi EU | 1.669.995,59 | 1,79 |
| 58 | Instrumenti EU nove generacije | 5.686.973,82 | 6,09 |
| 61 | Donacije | 1.602,34 | 0,00 |
| 63 | Inozemne donacije | 248.715,06 | 0,27 |

Stanje novčanih sredstava na računima na početku i kraju proračunske godine prikazano je u tablici:

|  |  |  |  |
| --- | --- | --- | --- |
| **IBAN** | **VALUTA** | **STANJE NA DAN 01.01.2023.** | **STANJE NA DAN 31.12.2023.** |
| HR2323600001101491216 | EUR | 1.031,06 € | 1.031,08 € |
| HR5123600001500317173 | EUR | 305.620,79 € | 276.576,05 € |
| HR9823600001501213480 | EUR | 134.485,91 € | 130.828,01 € |